Bakonycsernye Nagyközség Polgármestere

Bakonycsernye, Rákóczi út 83.

Tel.: 22/413-001 Email:pm.bakonycsernye@morterserg.hu

ELŐTERJESZTÉS

Bakonycsernye Nagyközség Önkormányzatának 2018. évi költségvetésének elfogadására

Képviselő-testületi ülés időpontja: 2018. február 22.

Előterjesztést tárgyalta: Pénzügyi és Településüzemeltetési Bizottság

Döntéshozatal módja/formája: Nyílt ülés/ rendelet

Előterjesztés készítésében részt vett: Fidrich Tamásné jegyző, Csik Ildikó

Jogszabályi háttér:

-Magyarország helyi önkormányzatairól szóló 2011.évi CLXXXIX. törvény

-Az államháztartásról szóló 2011. évi CXCV. törvény

Tisztelt Képviselő-testület!

A település polgármestereként:

- a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény (a továbbiakban: hatásköri törvény) 139. § (1) bekezdés *a)* pontjában foglaltak szerint,

- az államháztartásról szóló 2011. évi CXCV. törvény (továbbiakban: Áht.) 24. § (3) bekezdése alapján, valamint

- az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) 27. § (2) bekezdés alapján

a mellékelt költségvetési rendelet-tervezetet terjesztem az önkormányzat képviselő-testülete elé.

A költségvetési rendelet-tervezet benyújtási határideje február 15, ha a központi költségvetésről szóló törvényt az Országgyűlés a naptári év kezdetéig nem fogadja el, a központi költségvetésről szóló törvény hatálybalépését követő 45. nap.

A mellékelt rendelettervezet:

- a vonatkozó jogszabályok által előírt szerkezetben és tartalommal,

- a jogszabályszerkesztésről szóló 61/2009. (XII. 14.) IRM rendelet figyelembe-vételével,

* a jegyző irányításával került összeállításra.

Az önkormányzatnak a költségvetési rendeletalkotási kötelezettségét előírja továbbá:

- az Áht. 5. § (1) és (2) bekezdése, mely kimondja, hogy a költségvetési bevételi és költségvetési kiadási előirányzatokat, valamint a finanszírozási bevételi előirányzat és a finanszírozási kiadások előirányzatot az államháztartás önkormányzati alrendszer esetében a költségvetési rendelet, határozat állapítja meg.

* -a hatásköri törvény 138. § (1) bekezdés b) pontja, mely kimondja, hogy a képviselő-testület megalkotja a helyi önkormányzat költségvetéséről szóló rendeletet, illetve az ahhoz kapcsolódó rendeleteket.

A rendelet hatálya az önkormányzatra, valamint az önkormányzat költségvetési szerveire terjed ki.

Kérem a tisztelt Képviselő-testületet a rendelet elfogadására.

Bakonycsernye, 2018. február 22.

Turi Balázs

polgármester