**Bakonycsernye Nagyközség Önkormányzat Polgármestere**

**8056 Bakonycsernye Rákóczi út 83.**

**Tel/fax: 22/413-001**

**E-mail: pm.bakonycsernye@morterseg.hu**

ELŐTERJESZTÉS

A Szociális Alapszolgáltatások épületénél végzendő munkákról

Tisztelt Képviselő-testület!

A szociális alapszolgáltatások épületének felújításával kapcsolatban felmerültek olyan feladatok, amelyeket a pályázati költségvetés nem finanszíroz, de szükségszerű annak kivitelezése.

Ezek a feladatok a következők:

* **Udvar tereprendezése**, melyben a garázsépület elbontása, **mozgáskorlátozott parkoló** térkövezése, kerítés bontása, kaputartó pillérek elkészítése, kapubejáró aszfaltozása, hátsó udvar feltöltése, új támfal építése szerepelnek.
* A kerítés felújítása miatt szükséges **új kerítésváz elkészítése**, illetve
* a **kerítés faburkolattal történő ellátása**.

Ezekre az elvégzendő munkálatokra árajánlatokat kértem be!

**Az udvar tereprendezésére** három árajánlat érkezett. Ezek összköltsége a következő:

|  |  |
| --- | --- |
|  | Szociális épületnél végzendő munkák |
| Barnes-Bau Kft. | 2 112 000 Ft+ÁFA |
| Platz-Bau Kft. | 2 300 000 Ft+ÁFA |
| Vértesaljai Vízgazdálkodási és Környezetvédelmi Kft. | 2 195 000 Ft+ÁFA |

**A kerítésváz legyártására-összeszerelésére**: bruttó **160 020 Ft**,

**az új kerítés faburkolattal történő ellátására**: bruttó **82.000** **Ft** összegben érkeztek be árajánlatok.

HATÁROZAT TERVEZET

Bakonycsernye község Önkormányzat Képviselő-testülete felhatalmazza a polgármestert, hogy a szociális alapszolgáltatások épületénél történő munkavégzésre szerződést kössön a tereprendezés és járulékos feladatainak elvégzésére a Barnes-Bau Kft.-vel, a mellékelt árajánlat alapján.

Az ingatlannál a kerítésváz legyártásával a Triquetra Sol Kft-t, és annak faburkolattal történő ellátásával Képesi László egyéni vállalkozót bízza meg a mellékelt árajánlatok alapján.

Felelős: polgármester

Határidő: folyamatos

Turi Balázs

polgármester