Beszámoló 2017-es év

Tisztelt Önkormányzat, Polgármester Úr, röviden szeretnék beszámolni a márciusi kinevezésem óta eltelt közel egy esztendőről, iskolánkban lezajlott legfontosabb eseményekről és eredményekről.

Jártunk a budapesti operettben, színházi előadásokon, osztálykirándulásokon, erdei iskolában szuper 4 napot töltöttek a 4. osztályosok. Rendeztünk Csernye- kupát, megyei döntőt, ahol szurkoltunk focistáinknak és a kéziseinknek. Osztály keretben anyák napi műsorok voltak, megjártuk néhányan Angliát Edit nénivel, voltak tanulóink hittan táborban, kompetenciáztunk, a 8. osztályosok év végi vizsgákkal bizonyították, hogy nem volt felesleges tanulás szempontjából sem ez a nyolc év, sportnapot tartottunk, ahol íjászkodtunk, csocsóztunk, lovaskocsikáztunk, birkóztunk, iskola indulót tanultunk, fociztunk a 8.-os fiúkkal. Fantasztikus ünnepi műsort adtak alsósaink községünk március 15-i ünnepségén. Elkészült az iskola zászlónk, köszönet érte polgármester úrnak és az önkormányzat képviselőinek. A zászlónk mellé idén szeretnénk egységes bakonycsernyei nyakkendőt a tanulóinknak, ami remélhetőleg a tavaszra realizálódni fog. Sikeresen túl van Ibolya néni és Endre bácsi a minősítésén. Az iskolai alapítványunk Gyöngyi néni és Tündi néni vezetésével nagy munkát végzett a Szepezdi tábor 50. évfordulójának előkészítésében és lebonyolításában, ahol Melinda néni vezetésével kórusunk ismét kitett magáért. Nagy érdeklődés kísérte a 2. osztályosok Apák napi műsorát. Pedagógusnapoztunk osztályszinten is és a kollégákkal is, ahol jó volt ismét találkozni nyugdíjas kollégáinkkal, köszönet ismét polgármester úrnak és az önkormányzatnak. A 8. osztályosok beöltöztek a bolondballagásra és mindenki örömmel vette tudomásul, hogy eltelt az utolsó nap, vége ennek a tanévnek is. Több új dolgot is bevezettünk: a csernyei suliindulónkat, az évzárón el is énekeltünk, iskolánk zászlóját pedig ezentúl minden évben az elballagó osztályok szalagjával gazdagítjuk. Az „év diákja díj” átadása minden évben izgalmas része ünnepélyünknek. Idén az, hogy Gyöngyi néni a díjazotton, Lovasi Gergőn kívül a Lovasi szülőket is felkérte a díj átvételére, különösen meghatóvá tette a pillanatot. Valóban: Gergő szorgalma, példamutató magatartása és szülei támogatása igazán dicséretre méltó, gratulálunk neki! Több nyolcadikos tanuló kapott könyvjutalmat szorgalmáért, tanulmányi- és sporteredményéért, a legaktívabb szülőknek pedig virággal és Endre bácsi által tervezett és készített, iskolánkat ábrázoló hűtő mágnessel köszöntük meg munkájukat.

[](http://www.csernyesuli.hu/wp-content/uploads/2017/06/DSCF9095.jpg)

Én úgy érzem, elégedettek lehetünk, hiszen alapvető céljainkat teljesítettük, eredményes tanévet zártunk.

Iskolánk tanulmányi átlaga:4.01 volt.

A dicséretek száma : 312, ami nagy örömmel tölt el és jelzi, hogy tanulóink sok értékes és kiemelkedő dolgot tettek az év során.

Figyelmeztetések száma : 72, amit remélem, majd lényegesen csökkenteni tudunk a következő tanévben.

Tanulmányi téren 31 diák ért el kitűnő eredményt, tanulóink 15%-a, amivel nagyon elégedettek lehetünk és köztük sokan több tantárgyból külön dicséretben is részesültek. 6 tanulónk pedig nemcsak kitűnő lett, hanem elérte az öt vagy annál több tantárgyi dicséretet és ezért nevelőtestületi dicsérő oklevelet vehet majd át.

Sajnos 9 tanulónk nem élvezhette a nyarat önfeledten, de a pótvizsgát sikeresen teljesítették.

Ebben az évben is számtalan olyan eredményt produkáltak tanulóink a különböző tanulmányi, zenei és sport versenyeken, amikre méltán büszkék lehetünk, mindet felsorolni nem szeretném, de a megyei és az országos sikerekre nagyon büszkék vagyunk:

-kézilabdásaink 3. osztálytól 8. osztályig folyamatosan szerepeltek régiós szinten, U-10(fiú, lány), U-12 fiú, U-13 lány és U-14 fiú csapataink ragyogóan szerepeltek Tibor bácsi és jó magam köszönöm nekik, hogy annyi hétvégét rászántak, s ezzel megalapozták a diákolimpiai sikereinket, de köszönet a focistáinknak is, akik a helyi labdarúgócsapat utánpótlás csapataiban bizonyították tehetségüket.

A diákolimpián csapataink eljutottak a megyei elődöntőkre, döntőkre, ahol izgalmas meccsekkel, remek gólokkal örvendeztettek minket és a 4. kcs.-os fiúk a megyei döntőben bronzérmet szereztek.

-Atlétikában: az első kcs.-ban Balogh Brigitta körzeti bajnok lett mezei futásban, többpróbában az első kcs.-ban körzeti bajnok lett egyéni összetettben Vörös Adrienn, a 2. kcs.-os lányok körzeti bajnokként 6. helyet értek el a megyei döntőben:

Fojtyik Melánia, körzeti összetett bajnok is lett, Szkok Jázmin, Völgyi Jázmin, Magyari Míra, Weiland Alexa, Sági Pálma,

a 4. kcs-os lányok körzeti bajnokként a megyei döntőben 4. helyezést szereztek:

Vámosi Karina, Hegedüs Petra, Plank Cintia, Radocha Hortenzia,Sarkament Nikolett,

Egyéniben a megyei döntőn Hegedűs Petra és Jónás Patrik 300m-s síkfutásban 4. lett.

Valásek Balázs magasugrásban 2. és Vámosi Karina pedig 1. lett súlylökésben a megyei döntőn, és továbbjutottak az országos döntőre, ahol Balázs 10., Karina pedig 14. lett, ami fantasztikus siker kis iskolánknak.

-Alsós tanulóink szintén körzeti bajnokként a Játékos sor-és váltóverseny megyei döntőjén 4. helyezést szereztek:

Vidák Dániel, Pásztor Vanda, Vörös Adrienn, Szabó Norbert, Hegyvári Anna, Kovács Helga, Szanyi Bálint, Balogh Enrikó, Balogh Brigitta, Tolinger Tamás, Sági Pálma, Báles Dávid, Kalincsák Kristóf, Magyari Míra, Szkok Jázmin, Weiland Alexa.

-Alsós lány és fiú grundbirkózó csapataink az országos elődöntőben 2. helyet szereztek és eljutottak az országos döntőbe, ahol fantasztikus élménnyel lettek gazdagabbak.

Nem csak sportban, hanem tanulmányi versenyeken is remekül helyt álltak tanulóink:

-megyei szavalóversenyen Szolga Bálint 2.helyet szerzett

-nyelvi fordító versenyen 2. helyet szereztek németből Nagy Ramóna, angolból pedig Kertai József

-a világnyelvész verseny középdöntőjében a hatodi osztályos németes csapat 6. helyezést ért el, Hérics Hanna, Hatvani Rebeka és Radocha Olivér voltak a csapatban

-megyei angol versenyen Kertai József 4. lett

-Jól felkészültem-e versenyen Kertai József 2., Lovasi Gergő 10. lett.

- a megyei szépkiejtési versenyen Kovácsi Helga 2. lett

-népdaléneklési versenyen Fehérvárcsurgón Bartha Menta 2., Bartha Jácint szintén 2. és Domavári Hanna 1. lett, nagyon büszkék vagyunk Hannára, hogy iskolánkat képviselte a Boldogság című mesemusical móri előadásán, ami egyben a Móri Ifjúsági Fúvószenekar minősítő hangversenye is volt show kategóriában, amin arany-minősítést szereztek, s egyúttal gratulálunk az Acsai házaspárnak, Sanyi bácsinak és Zsóka néninek, természetesen az egész zenekarnak.

-kórusunk a csetényi éneklő ifjúság versenyen arany fokozatot szerzett:

Boda Evelin, Kovács Helga, Rácz Natália, Kalincsák Luca, Csepregi Eszter, Domavári Hanna, Csepregi Csilla, Bartha Menta, Bartha Jácint, Boda József, Németh Bianka, Németh Evelin, Máyer Dóra, Bugyik Bernadett, Fogarasi-Kádas Mirjam

A tanulók eredményes versenyeihez nagyban hozzájárult a pedagógusok felkészítő munkája is, melyet ezúton a tanulók nevében is megköszönök.

Nyáron a szepezdi táborban tanulóink nagyszerűen érezték magukat, köszönet érte Erikának, Zsaninak, Évának és Tibornak, s természetesen Gyöngyiéknek és a segítőknek

A falunapi aranydiploma átadó ünnepségen (Ónodi Józsefné”Margó néni”, Bartal Károlyné”Ica néni”) is szerepeltek tanulóink. Köszönet érte Valinak és Melindának, s természetesen a szereplőknek, Domavári Hannának és Bartha Mentának. Nagyszerű hetet tölthettünk tanulóinkkal, főleg nyolcadikossokkal (17fő) Erdélyben 08.28-09.04-ig, ahová a polgármester úr kérésére én voltam a gyerekekkel illetve Edit néni jött még velünk. Köszönet az önkormányzatnak a lehetőségért és reméljük lesz folytatása.

A nyár során kettő kolléga is elhagyott bennünket, Nagy -Gombás Szilvia és váratlanul Kalincsák Ramóna. Helyettük érkezett Sprőder Csilla a Móri Radnóti iskolából illetve Marton Tímea (aki Csetényi) a Móri Petőfi iskolából.

Változást jelent még az új tanévben a néptánc oktatás első és ötödik évfolyamon, amit Kalafatics Hajnalka tanít. Manvelján Izabella főállásban átment a Móri zeneiskolához, nálunk csak a délutáni zeneiskolai órákon tart órákat. Változás történt a karbantartói munkában Tokai József lett az iskolai karbantartónk, aki egyből a konyha meszelésével kezdte munkáját és elégedettek vagyunk vele nagyon segítőkész és bármit rá lehet bízni.

Elég mozgalmasra sikeredett az év eleje: volt a Te szedd akció, beindult az úszás, sikerült a munkatervet elfogadni, program füzetet készítettünk, remek napot töltöttünk a horgásztónál, amit néhány osztály egybekötött egy kis főzéssel.

Nagyon színvonalas Európai Diáksport Napot szervezett Tibor (köszönet) az alakzatba rendeződés akár hagyomány is lehetne, s remekül sikerült az ezt követő Mihály-napi forgatag (köszönet Melindának), egybekötve a kutatók éjszakája és a népmese napjával. Zökkenőmentesen zajlott le a papírgyűjtés. Gyöngyivel meglátogattuk az óvodákat a szülői értekezleten, örültek neki és felvázoltuk az iskolanyitógatós terveinket. Túl vagyunk az első szülői értekezleteken. A megváltozott rendszer kapott pozitív és negatív kritikát is. Tökéletes rendszer nincs, mindenkinek hozzá kell szokni az új dolgokhoz. Az új csengetési rend kicsit segít az ebédeltetésben, de messze van a tökéletes megoldástól. Beindult a néptánc, amit szintén szokni kell a gyerekeknek.

Gyermekeink szerepeltek Nagyvelegen az Idősek napján és az adventi gyertyagyújtáson. Ibolya az Állatok Világnapjára fotókiállítást rendezett. Nagyon hangulatos Rendhagyó órák voltak a 3. osztályban Cseh Ági tartott táncos bemutató órát illetve a 3., 4. és az 5. osztályban Hagymási Kriszta tartott tánctoborzó órákat, Izmindi Katalin meseíró is tartott egy-egy órát az alsó tagozatos osztályosoknak. Szintén nagy sikert aratott az íjász bemutató a 6. osztályokban és működik az íjász szakkör kéthetente, szerdán. A tervezett csónakázás az időjárás miatt elmaradt, majd tavasszal lesz pótolva. Sikeresen megemlékeztünk az Aradi Vértanúkról. Volt aszfaltrajz-versenyünk az alsósoknak. A szünet előtt egy izgalmas és hangulatos éjszakát töltöttek a 3. osztályosok az iskolában. Az ötödikes szülők karbantartónk segítségével gyönyörűre varázsolták a 3-as termet. Az elsősök terme is rendbe lett rakva és kicsit megkésve, de kaptak új padokat és asztalokat.

Folyamatosan zajlottak a DADA program keretében Ignéczi Róbert körzeti rendőrünk vezetésével rendhagyó órák. Ibolya, a novemberi egészséghónap " tiszteletére remek programokat csinált osztály és évfolyam szinten a felsősöknek.

Vali és Andi vezetésével remek előadásokon vesznek részt a felsősök a veszprémi színházban.

Gratulálunk Csillának a sikeres minősítéséhez. Nagyszerű eredményt értek el 7. osztályosok a megyei Bolyai matekversenyen (3. hely).

Az István Király Általános Iskola angol nyelvi versenyén Fráter Zsolt első helye nagyszerű siker. Hatvani Melani és Kovács Helga képviselte intézményünket a járási szépkiejtési versenyen. Mindketten továbbjutottak, s kimagasló eredményeket értek el megyei szinten. Helga első, Melani második helyezést ért el. Domavári Hanna a járási próza-és mesemondó versenyen, Csókakőn a harmadik helyezett lett. Óriási elismerés **Szolga Bálintnak**, aki bejutott a Diákparlamentbe. Székesfehérváron a játékos angol versenyen 5. osztályos csapatunk (Kalincsák Kristóf, Nochta Bence, Szvitek Barnabás) remek szerepléssel a 2. helyet szerezték meg.

Népdalénekeseink ismét kitettek magukért a területi népdaléneklési versenyen, Fehérvárcsurgón **Bartha Menta: kiemelt aranyfokozat, Domavári Hanna:aranyfokozat, Bartha Jàcint-Bàrdi Bogi:ezüst, Hatvani Melani:bronzfokozat a kategóriàjukban.**

Folyamatosan csodálhatjuk Marton Kristóf fantasztikus íjász eredményeit, sajnos az iskolában elsősorban a rendetlen magatartásával hívja fel magára a figyelmet.

Sportban is ügyeskedtek tanulóink, Jónás Patrik lett a Móri KSC legjobb utánpótláskorú játékosa, kézilabda csapataink folyamatosan játszanak a gyermekbajnokságban, U-14-es csapatunk Pázmándon torna győztes lett. A diákolimpián a körzetből 3 csapatunk biztos továbbjutó. Grundbirkózásban lány csapatunk Budapesten az országos elődöntőn elért második helyével kiharcolta az országos döntőbe jutást, ami Miskolcon lesz február 25-én. A játékos sor-és váltóversenyen is eljutott csapatunk az országos elődöntőig, ami Szombathelyen volt és csapatunk remekül helytállt.

Remekül sikerült az október 23-i iskolai és községi ünnepség, amiért ismét nagy köszönet a nyolcadikosoknak, az énekkarnak és Andinak. Idén is Halloweeneztünk kicsit másképp, köszönet Évikének, belevettük az informatikát, a könyvtárt is idén, de voltak a hagyományos programok is: tökfaragás, rémisztő szendvics és az alsós sorverseny.

Nagy sikert aratott aPályaorientációs Nap és sikeresnek bizonyult a 7-8. évfolyamnak a fehérvári pályaválasztási kiállítás és a Densoban történt gyárlátogatás. Zircen a szakmák bemutatkozására is eljutottak, rengeteg volt diákunk segített középiskoláját bemutatni, ami megkönnyítette tanulóinknak az egyáltalán nem könnyű iskolaválasztást. A bodajki felvételire készülést segítő versenyen (Jól felkészültem) szembesültetek a felvételi nehézségeivel. Úgy gondolom Andi mindent elkövetett, hogy a gyerekek reális képet kapjanak az iskolákról, a jelentkezések reálisnak tűnnek. A központi felvételi eredményei talán jobban is sikerülhettek volna(átlag kb. 48 pont, amivel a bodajki és a csókakői iskolát megelőztük, a többi iskoláról egyenlőre nincs információnk), de majd kiderül mire lesz ez elég. Nagy segítség az új másológép.

Megtörtént az első Negyedév diákja program. Gratulálok a győzteseknek, Szolga Bálintnak és Kovács Helgának.

A Szülői Fórum és a Vállalkozói Fórum talán újszerűsége miatt még nem mozgatta meg a szülőket, de egyenlőre úgy gondolom, hogy helye van ezeknek egy iskola életében.

Andi nénivel a könyvtárban szuper Márton –napi alkotások születtek. Nagyon hangulatos Márton-napot és Luca-napot tartottunk a Nőklub segítségével. Jól sikerült az adventi gyertyagyújtáson az éneklés, és örömmel fogadta szereplésünk a nagy létszámú közönség. Az adventi vásár is remekül sikerült. Járt nálunk tárogató művész, voltak télapós bulik. Jótékonykodtunk az állat menhelynek, Évikéék osztály szinten is gyűjtöttek és még a családsegítőknek is adakoztak. Nemes gesztus.

Szerintem remekül sikerültek a karácsonyi műsorok, nagyszerű műsort adtak tanulóink a nyugdíjas kluboknak, a zeneiskolai karácsonyi koncert szívmelengető pillanatokat okozott. Tanulóink sok helyen léptek fel, ebben minden elismerésem Bartha Melindának és két tanulónknak, Bartha Mentának és Domavári Hannának.

Nagy sikert aratott a templomban az iskolai karácsonyunk, öröm volt látni, ahogy megtelt a templom és a gyerekek pedig fantasztikusak voltak, amihez persze kellett a remek felkészítés, köszönet mindenkinek érte. A tornateremben rendezett farsangunkon nagyon színvonalas produkciókat láthattunk. Igazi nagy összefogás volt, köszönjük a tombolához a rengeteg felajánlást, a szülők aktív munkáját és finom süti és torta felajánlásait. Hagymási Krisztának és tánccsoportjának a szuper produkcióját, Nochta Bálintnak a remek zenéket, László Gyulának a feledhetetlen labdazsonglőrködését, Tóth Gyulának és Csilla néninek a játéktermet, Simonné Albu Melindának Diákönkormányzatunk vezetőjének a remek szervezést és fáradtságot nem ismerő munkáját és természetesen az egész nem jöhetett volna létre a kollégák lelkes és aktív munkája nélkül. Köszönet mindenkinek és reméljük ismét egy feledhetetlen programot tudtunk szervezni tanulóinknak és a jelenlévőknek!!!

Nagy öröm a sikeres pályázatunk a tetőfelújításra és nyelvi laborra illetve a kórus is nyert pályázaton. Nyert pályázaton, a könyvtár is, amihez beadtunk egy újabb pályázatot, reméljük az is nyer. Szintén óriási öröm az alapítvány sikeres 20 milliós pályázata, amiből az ebédlő korszerűsítése fog megvalósulni és nekünk is lesz vele sok feladatunk. EFOP-1.8.5-17 Menő menzák az iskolában. Egészséges étkeztetést, életstílust népszerűsítő programok, amihez már a kérdőívek kitöltésre kerültek és a szülőknek egy tájékoztatást kell adni, amit a mostani szülői értekezleteken valósítunk meg.

Nagy öröm számunkra, hogy a tankerület engedélyezte a pedagógiai asszisztens alkalmazását, Nagyné Vida Judit remek benyomást tett ránk és reméljük enyhülni fognak, ezáltal az 1. osztályban levő problémák.

Pár statisztikai adat:

Létszámunk:195

Volt jövés-menés, de szerencsére többen jöttek, sőt ez az adat a második félévtől 197, s nézve az év végi 205-ös létszámot, s azt is, hogy egy első osztály indult akkor a csökkenés nem is olyan vészes.

Tanulmányi átlagunk: 3,98, összehasonlítva a tavaly év végihez (4,01), szinte nem is változott, s általában félévkor talán kicsit szigorúbbak is vagyunk.

Kitűnő:28, amiből 11 felsős (tavaly 31)

Bukás:6 (tavaly 9)

Dicséret:244, amiből 63 igazgatói

Figyelmeztető: 36

Hiányzás: 4,87 nap átlagban

5 nap igazolatlan volt a félév során.

Végezetül köszönöm a kollégáknak a színvonalas szakmai munkát, mellyel eredményessé tették az elmúlt egy évet! Azon munkálkodunk, hogy a ránk bízott gyerekekből a bennük rejlő értékeket minél nagyobb sikerrel és eredménnyel hozzuk felszínre.  
Valamennyien arra törekszünk, hogy munkájukra, életükre igényes, felnőttként jól boldoguló, kiegyensúlyozott személyiségeket neveljünk.  
Köszönjük a szülők és a Szülői Szervezet áldozatos munkáját! Köszönjük az iskolai alapítvány segítségét. A különböző programok lebonyolításában sok segítséget nyújtottak. Szeretném megragadni a lehetőséget, hogy megköszönjem az Önkormányzat és a képviselő-testület támogatását, mely iskolánk külső pozitív megítéléséhez nagyon fontos. A község Önkormányzatának folyamatos figyelme és támogatása sikeres működésünk előfeltétele. S bízunk benne, hogy iskolánk elindult egy jó úton és a helyi szervezetekkel, szülőkkel, önkormányzattal, óvodákkal együttműködve szerves részévé válik nagyközségünk életének.

Tisztelettel: Bihari Róbert

intézményvezető

Bcs. 2018.02.11.